Šalvia muškátová

Šalvia muškátováČERVENKA, M. et al. Slovenské botanické názvoslovie. Bratislava: Príroda. 1986. S. 409 () je dvojročná rastlina z rodu šalvia. 

Pochádza zo severnej časti Stredozemného mora a vyskytuje sa aj v niektorých oblastiach v severnej Afrike a Strednej Ázii. V súčasnosti sa pestuje hlavne na výrobu esenciálnych olejov.

 Opis 
Šalvia muškátová dosahuje výšku okolo 1 metra, má hrubé štvorcové stonky, ktoré sú pokryté chĺpkami. Veľké listy na stopkách vytvárajú prízemnú ružicu, sú dlhé až do 15 cm a široké až do 10 cm, menšie listy rastú sediac na stonke. V priaznivých podmienkach môžu spodné listy dosahovať dĺžku až do 30 centimetrov a vrchné až do 15 centimetrov. Listy sú pokryté žľazovitými chĺpkami, pri pošúchaní prstami sa uvoľnia aromatické oleje. Vôňa pripomína zmes Šalvie lekárskej a citrusov. Kvety sú väčšie ako u šalvii lekárskej, ich farba sa pohybuje od svetlofialovej po fialovú alebo od bielej po ružovú s ružovým okrajom. Rastú v praslenových súkvetiach.

 Dejiny 
Opisy liečivého použitia rastliny siahajú až do spisov Theophrasta (4. storočie pred Kr.), Dioscorida (1. storočie) a Plínia staršieho (1. storočie).

 Referencie 

 Iné projekty 

muškátová
Kategória:Éterické oleje
Kategória:Liečivé rastliny